Trump: Veprimet e ish-këshilltarit Flynn "ishin të ligjshme"
Ish-këshilltari i zotit Trump pranoi se kishte gënjyer agjentët federalë lishur me kontaktet me ambasadorin rus dhe tani po bashkëpunon me Byronë Federale të Hetimit
Presidenti amerikan Donald Trump tha sot se veprimet e ish këshilltarit të sigurisë kombëtare, Michael Flynn gjatë periudhës së tranzicionit në Shtëpinë e Bardhë “ishin të ligjshme”. thoshin postimet e Presidentit Trump gjatë një takimi republikan për mbledhje fondesh në Nju Jork. Herët të shtunën në citimet e para që kur Flynn bëri marrëveshje me Byronë Federale të Hetimeve për të pranuar fajin, zoti Trump tha se nuk ka patur asnjë bashkëpunim mes fushatës së tij presidenciale dhe Rusisë. tha për median zoti Trump ndërsa u largua nga Shtëpia e Bardhë për në Nju Jork. Gjenerali në pension Michael Flynn, pranoi fajësinë për akuzat se kishte gënjyer FBI-në në lidhje me hetimet që po vazhdojnë për përfshirjen ruse në zgjedhjet presidenciale amerikane të vitit 2016. Flyn bëhet ish-zyrtari i parë i Shtëpisë së Bardhë që përballet me akuza dhe ka pranuar fajin në lidhje me hetimet e drejtuara nga prokurori i posaçëm Robert Mueller. Ishte një ditë përballjeje me përgjegjësinë kur ish-këshilltari i sigurisë kombëtare Michael Flynn doli para gjykatës federale në Uashington për të pranuar zyrtarisht fajësinë. Ai pranoi se kishte gënjyer agjentët e FBI-së rreth detajeve mbi kontaktet me ambasadorin rus gjatë periudhës së tranzicionit pas zgjedhjeve para inaugurimit të zotit Trump. Flynn ishte një mbështetës i hershëm i zotit Trump gjatë fushatës presidenciale dhe kritik i fuqishëm i kundërshtares demokrate, Hillary Clinton, në Konventën Kombëtare Republikane. Flynn po ashtu iu bashkua delegatëve republikanë që bënin thirrje që Cliton të burgosej. Ndërsa dje ai dilte nga gjykata, protestuesit thërrisnin “burgoseni”. Presidenti mbajti një profil të ulët pas zhvillimeve, duke dalë për pak momente para kamerave ndërsa priti kryeministrin e Libisë. Avokati i Shtëpisë së Bardhë, Ty Cobb, lëshoi një dekleratë ku thuhet se pranimi i fajësisë nga Flynn nuk implikon askënd përveç tij. Por pranimi nga Flynn se ai po bashkëpunon me prokurorin e posaçëm mund të shkaktojë probleme në të ardhmen për presidentin, thotë ligjvënësi demokrat Adam Schiff. Në tetor, zoti Mueller ngriti akuza ndaj tre ish-ndihmësve të fushatës së zotit Trump, përfshirë ish-kryetarin Paul Manafort. Gjatë gjithë hetimeve të zotit Mueller, Presidenti Trump ka këmbëngulur se nuk kishte pasur bashkëpunim mes fushatës së tij dhe rusëve për ndërhyrje në zgjedhje. Por analisti Bill Galston thotë se kjo mbetet një çështje e hapur. Hetimi për ndërhyrjen ruse ka qënë një shqetësim i madh për vitin e parë të zotit Trump në detyrë dhe ka kontribuar në vlerësime historikisht të ulta për presidentin në vitin e parë të punës.